Na podlagi 52., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/2018, 79/18 in 78/23 - ZORR), Mestna občina Nova Gorica, Trg Edvarda Kardelja 1, 5000 Nova Gorica izdaja

**NAMERO O SKLENITVI NEPOSREDNE POGODBE O ODDAJI PREMIČNINE**

**V BREZPLAČNO UPORABO**

1. Opis premičnine, ki se daje v brezplačno uporabo:

Osebni avtomobil znamke FIAT, komercialna oznaka Qubo, 1.3. Multijet, vrsta goriva diesel, delovna prostornina motorja 1248, številka šasije ZFA22500006863974, letnik 2016, prevoženi kilometri – 42.500 km.

1. Mestna občina Nova Gorica, kot lasnica premičnine, ki se oddaja v brezplačno uporabo, bo sklenila neposredno pogodbo o oddaji premičnine v brezplačno uporabo, v kolikor je ponudnik – interesent oseba javnega prava, ki bo avtomobil potrebovala za izvajanje pomoči na domu.
2. Ponudniki - interesenti lahko podajo vlogo za brezplačno uporabo - izjavo o interesu - pisno, kot priporočeno pošiljko na naslov Mestna občina Nova Gorica, Trg Edvarda Kardelja 1, 5000 Nova Gorica ali po e-pošti na naslov mestna-občina@nova-gorica.si do 8.1.2024.
3. Pisna ponudba – izjava o interesu za brezplačno uporabo premičnine iz 1. točke te namere mora vsebovati:

* osnovne podatke o ponudniku: naziv poslovnega subjekta, sedež, matično številko, davčno številko,
* ime in priimek osebe pooblaščene za zastopanje poslovnega subjekta,
* izpis iz poslovnega registra,
* dokazilo o izpolnjevanju pogoja iz 2. točke te namere,
* podpis, žig.

1. Za navedeno premičnino bo sklenjena neposredna pogodba o oddaji premičnine v brezplačno uporabo. Pogodba se sklepa za določen čas 5 let.
2. Uporabnika bremenijo vsi stroški, povezani z uporabo vozila, vzdrževanjem vozila, stroški zavarovanja ter drugi stroški dogovorjeni s pogodbo.
3. Mestna občina Nova Gorica lahko brez kakršnekoli odškodninske odgovornosti kadarkoli do sklenitve pravnega posla ustavi postopek oddaje premičnine v brezplačno uporabo, ne da bi zato navedla razloge.
4. Za morebitne dodatne informacije se lahko obrnete na Novico Pejakovića, tel. št. 05 335 0125.

Številka: 4785-11/2023

Datum:18 .12.2023

ŽUPAN

Samo Turel